Diari Oficial de la Generalitat Valenciana


Sumari del DOGV 8882, del 14-08-2020 (2020/6538)

Informació pública del Pla especial de l'àrea funcional número 10.
------------------------------------------------------------------

### Dades del document

Número de DOGV
:   8882

Data del DOGV
:   14-08-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6538


Data del document
:   06-08-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del Pla especial de l'àrea funcional número 10. [2020/6538]  
La Junta de Govern Local de l'Ajuntament de València, en sessió celebrada el 31 de juliol de 2020, va adoptar l'acord que en la seua part dispositiva diu el següent:  
  
«Primer. Sotmetre a informació pública, durant un termini de 60 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, el Pla especial de l'àrea funcional núm. 10, que inclou la corresponent homologació sectorial d'aquesta àrea funcional, elaborat per l'equip tècnic de la societat municipal AUMSA. Els anuncis indicaran l'adreça electrònica per a la seua consulta.  
Segon. Durant el mateix termini d'informació pública, iniciar el procés de consulta a les administracions públiques i serveis municipals que pogueren resultar afectats, considerant com a tals els assenyalats en el fonament de dret quart del present acord, sol·licitant així mateix informe a OCOVAL a l'objecte que recapte, remeta i coordine els informes preceptius de les entitats subministradores dels serveis públics urbans que resulten afectats, i notificant aquest acord a aquelles persones que figuren assenyalades com a públic interessat en el fonament de dret esmentat anteriorment a l'efecte de presentació d'al·legacions.  
  
La falta d'emissió dels informes en el termini establit permetrà prosseguir la tramitació de les actuacions en els termes establits en l'article 53.4 de la LOTUP.  
Tercer. Procedir a la inserció en la pàgina web municipal (www.valencia.es/urbanismo) de la documentació sotmesa a informació pública, i posar-la a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores), en compliment de l'art. 53.2 de la LOTUP. En el supòsit que aquesta oficina estiguera temporalment tancada al públic en aplicació de les mesures sanitàries de prevenció relacionades amb la pandèmia de la Covid-19, es podran consultar els documents, prèvia sol·licitud de cita prèvia al correu electrònic vmskuwrthmnmij@dujuseoh.dg, en el Servei de Planejament, situat en la planta segona del pati ?B- de l'edifici municipal de l'antiga Fàbrica de Tabacs, en la c/ Amadeu de Savoia, núm. 11.  
Quart. Suspendre la tramitació i l'atorgament de llicències de parcel·lació, edificació i demolició en la totalitat de l'àmbit del Pla especial de l'àrea funcional núm. 10, excepte les de mera reforma o manteniment que no suposen alteració estructural de l'edifici ni afecten elements catalogats o en tràmit de catalogació, pel termini màxim de dos anys comptats des de la publicació del present acord en el DOGV.  
  
La suspensió s'estén a l'eficàcia de les declaracions responsables que es presenten respecte de les actuacions esmentades en el paràgraf anterior legalment subjectes a aquest títol habilitant, i implicarà també la suspensió dels acords aprovatoris de nous programes d'actuació, que no afectarà aquells programes d'actuació ja aprovats i encara vigents abans de la suspensió.  
Conforme al que es preveu en l'article 64.3 de la LOTUP, només podran concedir-se llicències o admetre l'eficàcia de declaracions responsables en l'àmbit del Pla especial per a obres o actuacions que siguen compatibles amb l'antiga i amb la nova ordenació.  
Cinqué. Facultar a la regidora delegada de Planificació i Gestió Urbana per a la realització de quantes actuacions resulten necessàries per a dur a terme el procés d'informació i participació pública.»  
  
I de conformitat amb el que s'estableix en l'article 57.1.b, de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obre el període de consultes i informació pública per a la presentació d'al·legacions durant el termini de 60 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 6 d'agost de 2020.- El secretari: José Antonio Martí Beltran.